b'\n_START_ARTICLE_\nOsrednji venski kateter\n_START_SECTION_\nZapleti\n_START_PARAGRAPH_\nMed vstavljanjem katetra ali med njegovim vzdr\xc5\xbeevanjem lahko pride do resnih zapletov, tudi takih s smrtnim izidom. Ve\xc4\x8d kot 15\xc2\xa0% bolnikov, ki prejmejo osrednji venski kateter, do\xc5\xbeivi enega ali ve\xc4\x8d zapletov. Najpogostej\xc5\xa1i zapleti med uvajanjem osrednjega venskega katetra so vznemirjenost, zmanj\xc5\xa1ana pomi\xc4\x8dnost bolnika, motnje sr\xc4\x8dnega ritma, zra\xc4\x8dna embolija, zama\xc5\xa1itev katetra, mehanske po\xc5\xa1kodbe ko\xc5\xbee, tkiva, poprsnice ali \xc5\xbeil, po\xc5\xa1kodbe brahialnega plete\xc5\xbea in po\xc5\xa1kodbe sr\xc4\x8dne mi\xc5\xa1ice. Osrednji venski kateter je tujek v telesu in pogosto ga naselijo bakterije. Kolonizirani kateter predstavlja veliko nevarnost oku\xc5\xbebe, ki je najpogostejpi zaplet, ki podalj\xc5\xa1a bolnikovo hospitalizacijo in celo umrljivost.'